खाद्य विभाग की अनदेखी: अमानक पानी बेच कर रहे लाखों की कमाई
बिना अनुमति चिल्ड वाटर केन बेचकर उठा रहे फायदा
भास्कर संवाददाता | भिंड
गर्मी के मौसम में गला तर करने लोगों को ठंडे पानी की जरूरत हाेती है। लोगों द्वारा इन दिनों ठंडा पानी पीने के लिए दुकानों एवं कार्यालयों में चिल्ड वॉटर (ठंडे पानी) की केन का उपयोग बड़े पैमाने पर किया जा रहा है। स्थिति यह है कि इन कैन पर न बैच नंबर, न एक्सपायरी डेट होती है। वहीं पानी सप्लाई कंपनी संचालक खाद्य कानून की कमियों का खुलेआम फायदा उठाकर लाखों कमा रहे हैं। शासन को कोई हिसाब नहीं दे रहे।
शहर में प्रतिदिन लगभग 2 हजार कैन की खपत है। 15 लीटर की एक केन की कीमत 20 रुपए। इस हिसाब से प्रतिदिन 40 हजार रुपए उपभोक्ताओं की जेब से चिल्ड वॉटर केन के सप्लायर्स निकालते हैं। सबसे खास बात यह है कि आम लोग तो ठीक, प्रशासन के बड़े जिम्मेदार अधिकारी भी इन कैन का उपयोग करते हैं, लेकिन लोग इस बात से बेखबर हैं कि बिना किसी मानक पैमाने के बनाए जा रहे इस पानी की गुणवत्ता कितनी है। शहर सहित जिलेभर में धड़ल्ले से बिना बैच नंबर, एक्सपायरी डेट वाली पानी की केन बिक रही हैं। स्वास्थ्य एवं खाद्य सुरक्षा विभाग की टीम ने भी जिले में अभी तक बिकने वाले इस चील्ड वाटर का कोई सैंपल नहीं लिया है।
इस पानी की जांच के लिए अब तक किसी तरह की कोई पहल नहीं की गई है। वहीं खाद्य सुरक्षा विभाग के अधिकारियों का कहना है कि चील्ड वाटर के सेंपल लेने का कोई अधिकार नहीं है। न ही इस काम के लिए हमारा विभाग कोई अनुमति दे सकता है। विभाग के पास पैकेजिंग वाटर की जांच का अधिकार है।
सप्लाई के लिए केन लेकर जाता हुआ युवक।
hin_Deva hin_Deva bho_Deva hin_Deva hin_Deva hin_Deva hin_Deva